cyanic-selkie/wikianc huggingface dataset:
מלחמת העצמאות הסקוטית הראשונה
עליית בית ברוס
אדוארד השני יצא בשנת 1310 למסע צבאי בסקוטלנד אך נעצר ללא כל התנגשות צבאית בסקוטים מכיוון שהיה על סף מלחמת אזרחים עם האצולה האנגלית. המאבק בין אדוארד השני לאצולה נמשך עד לשנת 1313, כאשר הגיעו הפלגים להסדר. במהלך הזמן הזה כבש רוברט מחדש, כמעט ללא כל התנגדות, את דרום סקוטלנד, כמו גם את האי מאן. בנקודה זו דרש רוברט שהאצולה הסקוטית תבטל את שבועתה למלוכה האנגלית ותישבע אמונים למלוכה הסקוטית של מחדש, הפעם לשלטון בית ברוס. בנקודה זו לא היה אדוארד יכול להרשות לעצמו להמשיך להתעלם מעליית ההשפעה של בית ברוס בסקוטלנד, ובשנת 1314 יצא בראש צבאו צפונה.
קרב באנוקברן
הצבא האנגלי הפולש פגש בכוחות הסקוטים תחת רוברט בקרב באנוקברן. הכוחות האנגלים היו כפולים בגודלם מהכוחות הסקוטים, שכללו בין 17,000 ל-20,000 חיילים. הכוחות הסקוטים חולקו לשלוש יחידות צבאיות שניתנו תחת פיקודם של המלך רוברט, אחיו ואחיינו. ביום הראשון של המאבק רוברט הפיל את סר הנרי דה בוהון, מבין המפקדים האנגלים, בקרב. מה שהביא לנסיגה אנגלית ולהקמת מחנה למשך הלילה. במהלך הלילה ערקו כוחות אצולה סקוטית תחת שירות אנגלי לצד הסקוטי והוסיפו לפגוע במורל האנגלי. עם שחר יצא רוברט להתקפה והכוחות האנגליים, שתנאי השטח היו לרעתם, הובסו בקרב סדור.
מספר מפקדים צבאיים מהצד האנגלי נפלו בקרב ואדוארד השני כמעט נפל בשבי. הקרב הסתיים בניצחון סקוטי מכריע שהביא בפועל לעצמאות סקוטלנד. האנגלים ביצעו במהלך הקרב סדרת טעויות טקטיות שאפשרו לסקוטים לצאת כשידם על העליונה. בסיום הקרב התפזר הצבא האנגלי והמורל האנגלי נפגע קשות. הקרב הביא לכיבוש מחודש של שטחים בדרום סקוטלנד ולייצוב הגבול כפי שהיה לפני הפלישה של אדוארד הראשון בשנת 1296.
המהפך במלחמה
לאחר קרב באנוקברן העביר רוברט את המאבק לצד האנגלי של הגבול. בשנת 1315 הורה רוברט לאחיו ויורשו (משום שלרוברט לא היו ילדים לרשת את הכתר אז אחיו הצעיר היה היורש), אדוארד ברוס, לפלוש לשטחי אלסטר בצפון אירלנד, במטרה להקים באי מושבה סקוטית ולפתוח חזית שנייה נגד השטחים האנגלים שם. המערכה באירלנד הסתיימה בכישלון לסקוטים, המושבה לא החזיקה מעמד כנגד השבטים האזוריים, כנגד האנגלים ואל מול ההוצאות הכספיות ובשנת 1318 נהרג אדוארד ברוס במהלך קרב פולקארט נגד האנגלים. במותו הביא לסופו את הניסיון להכניס את אירלנד תחת השפעת ממלכת סקוטלנד.
רוברט הורה למפקדי הצבא, כגון ג'יימס דאגלס, לבצע פשיטות חוזרות ונשנות לאורך הגבול ובשנת 1318 התרחשה פשיטה מרכזית שהביאה לכיבוש סקוטי מחודש של עיר הנמל בריק. בשנתיים הבאות הצטמצמה המלחמה ברובה לסטטוס קוו, מלבד הפשיטות הסקוטיות, הגדולה שבהם התרחשה במייטון, צפון יורקשייר. בשנת 1320 שלחו האצולה הסקוטית וראשי הכנסייה המקומית לאפיפיור את הכרזת ארברוט, שקבעה שלוש נקודות:
מדינת האפיפיור הוקירה רשמית באדוארד באליול, בנו של ג'ון דה באליול שנפטר בשנת 1314, בתור יורש הכתר הסקוטי כנבחר אלוהים מכיוון שכאמור רוברט דה ברוס נודה בידי האפיפיור. בשנת 1320 גילה רוברט על קשר נגדו שהונהג בידי בן האצולה ויליאם דה סול שככל הנראה פעל בחסות אדוארד באליול. ויליאם נתפס, הובא למשפט, נמצא אשם ובילה את שארית חייו במאסר. בשנת 1324 נולד דייוויד דה ברוס, בנו הבכור של רוברט מאשתו השנייה אליזבת דה בורג'. דייוויד הפך ליורש עצר ובכך נפתר משבר הירושה הסקוטי ושושלת ברוס הוסדרה רשמית כיורשת לכתר הסקוטי. השלטון של שושלת ברוס הביא ליציבות מדינית בסקוטלנד שהקשתה על כל פלישה אנגלית אפשרית. יתרה מזאת, הסקוטים חידשו את חוזה הידידות עם הצרפתים.
סיום המלחמה
בשנת 1327 התרחשה הפיכה שלטונית באנגליה. איזבלה מצרפת (בתו של פיליפ הרביעי, מלך צרפת), אשתו של אדוארד השני, הדיחה את בעלה בתמיכת אהובה הברון רוג'ר מורטימר. בנה הבכור מנישואיה עם אדוארד הוכתר אדוארד השלישי, מלך אנגליה לאחר ההפיכה אך משום שהיה רק בן 15 אמו ואהובה מורטימר הפכו לעוצרים בפועל של ממלכת אנגליה. איזבלה ומורטימר שניהם תמכו בכיבוש אנגלי של סקוטלנד ועוד באותה השנה שעלו לכוח החלו בפלישה אנגלית לתוך סקוטלנד. הפלישה הייתה הפסד אנגלי מכריע שפגע באוצר המדיני של אנגליה, ביוקרתה של הממלכה וביכולתה לכבוש את סקוטלנד.
בשנת 1328 קראו האנגלים להסכם שלום עם הסקוטים והמלחמה הסתיימה עם חתימת הסכם אדינבורו-נורת'האמפטון. ההסכם נחתם בידי רוברט הראשון באדינבורו ואושר בידי הפרלמנט האנגלי בנורת'האמפטון. ההסכם קבע שלוש נקודות מרכזיות:
בתמורה לנקודות ההסכם ממלכת סקוטלנד העבירה כספים לאנגליה והאחרונה הסכימה להחזיר את אבן הגורל לסקוטלנד. בסופו של דבר הושבה אבן הגורל לאדינבורו רק בשנת 1996, בהחלטת בית הנבחרים הבריטי של הממלכה המאוחדת. האצולה האנגלית ראתה את ההסכם כמשפיל, ובתוך כמה שנים החלה מלחמת העצמאות הסקוטית השנייה, שהיוותה ניסיון אנגלי נוסף לספח את סקוטלנד.
מורשת
המורשת של מלחמת העצמאות הסקוטית הראשונה רחבה ושני נושאים מרכזיים לגבי מורשת המלחמה הם השפעה מרכזית על התהוות הזהות הסקוטית שהייתה עצמאית מההשפעה האנגלית והקמת ברית אולד, לפיה בכל פעם שאנגליה תתקוף את צרפת או את סקוטלנד, האומה השנייה תגיב במלחמה משלה כנגד האנגלים, וכך במשך השנים המלחמות הרבות בין אנגליה לצרפת הביאו גם למלחמות בין אנגליה וסקוטלנד. יחסי אנגליה וסקוטלנד הביאו למלחמות ממושכות במשך שלוש המאות הבאות עד להפיכתו של ג'יימס השישי, מלך סקוטלנד למלך על שתי הממלכות באיחוד הכתרים.
איפוליטו איריגוז'ן
איפוליטו איריגוז'ן (בספרדית; Hipólito Yrigoyen: 12 ביולי 1852 – 3 ביולי 1933) היה פוליטיקאי ארגנטינאי ששימש פעמיים נשיא ארגנטינה, בין השנים 1916–1922 ושוב בין השנים 1928–1930. בתקופת כהונתו היה אחראי לרפורמות חברתיות שגרמו לעלייה ברמת החיים של מעמד הפועלים בארגנטינה.
ביוגרפיה
איריגוז'ן נולד וגדל בבואנוס איירס, הוא למד באוניברסיטת בואנוס איירס ולאחר מכן היה מורה. בשנת 1891 יסד יחד עם דודו לאנדרו אלם את מפלגת האיחוד האזרחי הרדיקלי (UCR). בעקבות התאבדותו של אלם בשנת 1896 הפך אירגוז'ן למנהיג המפלגה. בתפקיד זה הוביל מלחמה עיקשת במשטר בטענה שנבחר על ידי זיופים, ונאבק למען בחירות חופשיות ודמוקרטיות.
בשנת 1905 הובילה מפלגתו מרד צבאי נגד המשטר שדוכא במהירות. עם זאת, הלחץ הכבד שהפעילו איריגוז'ן ותומכיו ברחבי המדינה הוביל את הנשיא רוקה סאנס פניה לתיקון בחוקה והענקת זכות בחירה חשאית לכל אזרח, דבר שלא היה קיים לפי כן.
קדנציה ראשונה (1922-1916)
בבחירות שנערכו בשנת 1916 הביס איריגוז'ן את יריביו ונבחר לנשיאות בבחירות הדמוקרטיות הראשונות בתולדות ארגנטינה. בכהונה זו הרבה להתעמת עם המפלגות השמרניות על ידי שימוש בסמכויות פדרליות על מנת להראות את שליטתו במחוזות שלא היו נאמנים אליו.
בתחום הכלכלי הובילה מדיניותו בתחילה לשגשוג ולצמיחה כלכלית. הוא הוביל את ארגנטינה לעצמאות אנרגטית על ידי הקמת חברה לאומית לנפט, ופיתח את התעשיות הצבאיות במדינה. אולם לאחר שנת 1919 עלתה האינפלציה בצורה תלולה ומשבר כלכלי פקד את המדינה.
במדיניות החוץ שמר איריגוז'ן על הנייטרליות של ארגנטינה במלחמת העולם הראשונה, עובדה שסייעה לכלכלה הארגנטינאית. הוא תמך במהפכה המקסיקנית והביע התנגדות למעורבות האמריקנית בניקרגואה.
קדנציה שנייה (1930-1928)
בקדנציה הזו היה איריגוז'ן מבוגר מידי ומוחלש פוליטית. עוזריו מנעו ממנו דיווחי חדשות על מנת להסתיר ממנו את השפעות השפל הכלכלי הגדול, אליו נקלעה אמריקה כולה בשנת 1929, על המשק הארגנטינאי. ב-24 בדצמבר אותה שנה, ניצל אוריגוז'ן מניסיון התנקשות.
ב-6 בספטמבר 1930 הודח בהפיכה צבאית בהנהגת הגנרל חוסה פליקס אוריבורו. לאחר הדחתו היה במעצר בית ונשלח מספר פעמים לאי מרטין גרסיה. ב-3 ביולי 1933 מת בביתו ונקבר בבואנוס איירס.
סמל העיר כרמיאל
סמל העיר כרמיאל הוא סמלה הרשמי של העיר כרמיאל והעייריה.
היסטוריה
הסמל אומץ ביולי 1971. בשנת 2010, חברת שיר שפיצר וסטודיו ניימן חידשו את מיתוג העיר ועיצוב הסמל. נערך משאל בקרב תושבי העיר לבחירת הסמל ובו הוצעו 3 סמלים לבחירה. הסמל הנבחר שימש לתקופה קצרה בלבד עד שהוחלף במיתוג מחודש תחת הסלוגן "כרמיאל - לגדול ולגדל". סלוגן זה שימש עד לשנת 2014.
תיאור הסמל
הסמל מורכב ממגן בעל מסגרת כחולה ושדה לבן אשר בתחתיתו הכיתוב "כרמיאל" בעברית. על גבי המגן מספר סמלים:
המקומות האסורים שלנו
המקומות האסורים שלנו (בצרפתית: Nos lieux interdits) הוא סרט תיעודי משנת 2008. הסרט בוים על ידי לילא כילאני. כמו כן, הסרט הוא על סיפור המתרחש בשנות ה-70 על שלטונו של המלך המרוקאי חסן השני, המספר את סיפורי המשפחות בתקופת שלטונו.
הסרט זכה בפרס במסגרת פסטיבל הטלוויזיה והקולנוע הפאן-אפריקאי, בשנת 2009.
תקציר
בשנת 2004 מלך מרוקו השיק ועדת שוויון ופיוס לחקירת אלימות ממלכתית במהלך שנות העופרת. במשך שלוש שנים, הסרט עוקב אחר ארבע משפחות בחיפושיהן אחר האמת: פעיל חברתי, חייל, מורד צעיר ואזרח פשוט. כל אחד מהם מנסה למצוא תשובות כביכול.
בהמשך, לאחר ארבעים שנה, נחשף הסוד המדובר. בעקבות כך, ישנה כמיהה עזה לשנות את אשר קרה ולמצוא תשובות נוספות.
מקס שרק
פרידריך גוסטב מקסימיליאן שרק (בגרמנית: Friedrich Gustav Maximilian Schreck; 6 בספטמבר 1879 – 20 בפברואר 1936) המוכר בשם הבמה מקס שרק (בגרמנית: Max Schreck) היה שחקן גרמני, הידוע בעיקר בתפקידו הראשי כהרוזן אורלוק בסרט נוספרטו.
ראשית חייו
שרק נולד בברלין ברובע פרידנאו ב-6 בספטמבר 1879. שש שנים מאוחר יותר, אביו קנה בית בקהילה הכפרית העצמאית של פרידנאו.
אביו של שרק לא אהב את ההתלהבות ההולכת וגוברת שלו לתיאטרון אך אמו סיפקה לשרק כסף שבו השתמש בסתר לשיעורי משחק, רק לאחר מות אביו למד בבית ספר לדרמה. לאחר שסיים את לימודיו, נסע לזמן קצר ברחבי גרמניה עם המשורר והמחזאי דמטריוס שרוט.
שרק קיבל את הכשרתו ב-"Berliner Staatstheater" (התיאטרון הממלכתי של ברלין), וסיים אותו בשנת 1902. הוא עשה את הופעת הבכורה שלו בבמה בשפייר-מיינדזיז'ץ פודלסקי, ולאחר מכן סייר בגרמניה במשך שנתיים, והופיע בתיאטרונות ברחבי העולם.
קריירה
הופעתו של מקס שרק בנוספרטו הוצגה על ידי השחקן וילם דפו בסרטו של אדמונד אליאס מריגה צל הערפד. דפו היה מועמד לפרס האוסקר לשחקן המשנה הטוב ביותר על גילום שרק.
התסריטאי דניאל ווטרס יצר את הדמות מקס שרק (בגילומו של כריסטופר ווקן) לסרט של טים ברטון באטמן חוזר והשווה אותו לדמות שמקס שרק גילם בנוספרטו.
טום בראון
טום בראון (באנגלית: Thom Browne; נולד ב-27 בספטמבר 1965) הוא מעצב אופנה אמריקאי. הוא המייסד וראש חטיבת העיצוב של מותג האופנה העילית "Thom Browne".
מקס שרק
חיים אישיים
שרק היה נשוי לשחקנית פאני נורמן, ששיחקה בכמה סרטים.
טום בראון
ביוגרפיה
בראון נולד באלנטאון, פנסילבניה ב-27 בספטמבר 1965. הוא סיים את לימודיו בבית הספר התיכון ולאחר מכן למד באוניברסיטת נוטרדאם, שם התחרה בקבוצת האתלטיקה הקלה וסיים עם תואר בכלכלה.
מקס שרק
חיים אישיים
היו שמועות בתקופת הסרט נוספרטו ובמשך שנים רבות ששרק לא היה קיים בפועל והיה שם בדוי לשחקן הידוע אלפרד אבל.
טום בראון
ביוגרפיה
לאחר שניסה לפתח קריירת משחק בלוס אנג'לס, בראון עבר להתגורר בניו יורק בשנת 1997, שם החל לעבוד כמוכר בבית האופנה ארמני. לאחר מכן עבר בחברת קלאב מונקו ואז בפולו ראלף לורן. הוא לאחר מכן קודם להוביל את צוות הפיתוח היצירתי של החברה, שם עבר בצמוד למעצב האופנה ראלף לורן. בראון הוביל את מחלקת העיצוב בקלאב מונקו במשך שנים, לפני שהשיק את החברה שלו - "Thom Browne". בספטמבר 2006 חברת הקמאונאות האמריקאית ברוקס ברודרס הודיעה על שיתוף הפעולה שלה עם בראון כמעצב אורח בקולקציה בשם "Black Fleece" של 50 פריטי לבוש לנשים ולגברים. הקולקציה נמכרה באופן בלעדי ב-30 סניפים של הרשת ברחבי העולם מספטמבר 2007. ביולי 2008 הודיעה החברה כי שיתוף הפעולה עם בראון נמשך. הפרויקט המשותף נמשך כשלוש שנים ואף כלל אפילו פתיחת חנות ייעודית למותג בשכונת ווסט וילאג' בניו יורק.
מקס שרק
מותו
ב-19 בפברואר 1936, באותו הזמן שרק שיחק את האינקוויזיטור הגדול במחזה דון קרלו. באותו ערב הוא חש ברע והרופא שלח אותו לבית החולים שם נפטר מוקדם בבוקר למחרת מהתקף לב. הודעת הנקרולוג עליו שיבחה במיוחד את הופעת התפקיד הראשי שלו במחזה "הקמצן" של מולייר. הוא נקבר ב-14 במרץ 1936 ב"ווילמרסדורפר וולדפרידהוף" בברנדנבורג.
טום בראון
ביוגרפיה
בשנת 2008 בראון שיתף פעולה עם חברת האופנה האיטלקית מונקלר בקולקציית ביגוד גברים יוקרתית שהושקה בינואר 2009. הקולקציה הוצגה בשבוע האופנה במילאנו.
בספטמבר 2020 בראון עיצב צעיף כחלק מקולקציית האופנה של ג'ו ביידן, "Believe in Better" יחד עם עוד 18 מעצבי אופנה נוספים כחלק מהקמפיין הבחירות של ביידן לנשיאות ארצות הברית.
בשנת 2021 אדידס הגישה תביעה נגד בראון בטענה שדפוסי ארבעת הפסים שבהם השתמש בעיצוביו הפרו את זכויות החברה על הסימן המסחרי שלה. בינואר 2023 נדחתה התביעה על ידי חבר מושבעים בניו יורק.
באוקטובר 2022 מונה בראון ליושב ראש מועצת מעצבי האפנה של אמריקה במקום טום פורד.
באפריל 2023 נכלל ברשימת טיים 100 השנתית.
חיים אישיים
בראון בזוגיות עם אנדרו בולטון, אוצר של מוזיאון המטרופוליטן לאמנות ושל המוזיאון הבריטי. אחיו הגדול, פט בראון, הוא חבר לשעבר בסנאט מדינת פנסילבניה.
זרזיר מתכתי
זרזיר מתכתי (שם מדעי: Aplonis metallica) הוא מין של עוף ממשפחת הזרזיריים החי בטבע באזור הטרופי של מזרח אינדונזיה באיי מאלוקו, בגינאה החדשה, קווינסלנד ובאיי שלמה. המין תואר למדע בידי החוקר הגרמני קונרד ג'ייקוב טמינק ב-1824.
תיאור
אורך הזרזיר בין 21 ל-26 ס"מ ושני הזוויגים דומים מאוד. זרזירים לא בוגרים הם בעלי כסות נוצות אפורה-כסופה מפוספסות בחום בהיר ועם כנפיים וראש חומים, בעוד הבוגרים שחורים-מבריקים בירוק עד סגול, מה שהביא לשמם. הם בעלי עיניים אדומות עזות, זנב שחור וארוך ומקור עבה וכהה.
הזרזירים חיים בלהקות קטנות וחברתיות באזורי יערות לחים וכן במנגרובים ובסוואנות לחות והם פעילי יום הניזונים בעיקר מפירות, צוף וזחלים. הם מתרבים על עצי יערות גבוהים ואינם חוששים מאנשים מתקרבים. הם מקננים בקבוצות לרוב סביב העונה הגשומה שבין אוקטובר למרץ ומקננים בקן כדורי המזכיר את קיני האורגיים.
זרזיר זה נפוץ ואיננו בסכנה בטבע.
תת-מינים
לזרזיר ישנם 4 תת-מינים:
אווז הודי
אווז הודי או אווז מפוספס ראש (שם מדעי: Anser indicus) הוא מין של אווז ממשפחת הברווזיים המצוי באזור מרכז אסיה ובדרום אסיה, כולל בהודו.
האווזים נודדים בלהקות לאורך קילומטרים רבים בחיפוש מזון. הם מקייצים באגמים גבוהים ליד אזורי עשב נמוך שופע. אזורים אלה כוללים את דרום טיבט, מונגוליה, קזחסטן ורוסיה. בחורף הקר הם נודדים מעל הרי ההימלאיה לעבר דרום אסיה. הם נחשבים לעופות המעופפים בגובה הרב ביותר בעולם - מעל הר מקאלו שבגובה 8,481 מ' וייתכן שגם מעל הר האוורסט שבגובה 8,848 מטרים והוא ההר הגבוה ביותר בעולם, אך התצפית לא אושרה. הם יכולים להמריא לגובה 6,400 מטרים בתעופה והם עפים כך בעיקר בלילות. לא ידוע מדוע מגיעים האווזים לגובה זה.
בחורף הם נודדים להודו מאסאם ועד טאמיל נאדו. הם רועים בשדות מעובדים ובכר דשא. חלק מהאווזים נשארים בטיבט כל השנה. הם מתרבים באזור רמת טיבט.
האווזים צמחוניים וניזונים מחיטה, עשב ומגידולי קרקע וגם ממעט חרקים. הם נטרפים על ידי שועלים, עיטים, עיטמים והצעירים גם על ידי עורבים, שחפים ועוד.
ג'נקי XL
טום הולקנבורג (בהולנדית: Tom Holkenborg; ידוע יותר בכינויו Junkie XL או בראשי התיבות JXL; נולד ב-8 בדצמבר 1967) הוא מלחין רב-נגן, די ג'יי, מפיק מוזיקלי וטכנאי קול הולנדי, שהיה ידוע בזכות הפקות הטראנס לפני שעבר למוזיקה אלקטרונית ופסקולי סרטי קולנוע.
בתחום של פסקולי סרטים, ג'אנקי XL עבד במשותף עם המלחין הנס צימר על פסקולי הסרטים "איש הפלדה", "באטמן נגד סופרמן: שחר הצדק", וכן הלחין את המוזיקה ל"מקס הזועם: כביש הזעם", "דדפול", "המגדל האפל", "טומב ריידר", "ערי טרף", "אליטה: מלאך קרב", "שליחות קטלנית: גורל אפל", "סוניק - הסרט", "גודזילה נגד קונג" ו"ליגת הצדק: גרסת סניידר".
שנים מוקדמות
XL נולד בגלדרלנד, ליכטנוורד שבהולנד. הכשרתו הקלאסית הייתה מאמו - שהייתה בעצמה מורה למוזיקה מוכרת. הולקנבורג החל לנגן בפסנתר כאשר היה בן 4, בתופים בגיל 8 ובגיטרה בגיל 12. הושפע כבר על ידי ז'אנר הפופ הפסיכדלי של פינק פלויד וקינג קרימזון. הוא לקח את גיטרת הבס עד גיל 14. לאחר שלקח את העבודה בחנות מוזיקה מקומית המוכרת מקלדות וציוד דיגיטלי אחר, הוא החל לסבול מהערכה לשילוב של צלילים אלקטרוניים וצלילים אורגניים. זה היה זמן קצר לאחר שגילה סינתיסייזרים שהוא הצטרף להרכב ההולנדי העוסק בגל החדש לסוף שבוע בוואייקי כרב נגן ומפיק, בסיבוב הופעות נרחב עם ההרכב, לרבות באמצעות חלקים של ברית המועצות לשעבר, משנת 1988 עד 1991. הוא גם תרם לאלבום האחרון "Sputnik".
בשנת 1993 הולקנבורג הפיק כמעט ריקוד על ידי להקת המטאל ההולנדית שנקראה "The Gathering". ומאוחר יותר, באותה השנה המשיך ללכת ויצר את "העצב", להקת רוק תעשייתית עם פיל מילס. אחרי חתימה עם תווית משפיעה "Play It Again Sam" בשנת 1992, ושחרור ששני תקליטים - "(1993) Cancer of Choice" ו"(1994) Blood & Gold". הוא המשיך כמפיק בשביל לשכור עבודה עם להקת הארדקור ומטאל כמו: ו-Dog Eat Dog,Sepultura ,Fear, בו זמנית רישוי של כמה למסלולים האלקטרונים האינסטרומנטליים שלו למשחקי וידאו של מרוצים כגון Need For Speed ו-Test Drive 5. זה היה במהלך הזמן הזה שהוא גם התחיל להלחין את המוזיקה לסרט העלילתי ההולנדי "סיביר" שפרסמה חברת האחים וורנר בהולנד.
הלחנת מוזיקה לסרטים
בשיתוף פעולה עם הארי גרגסון ויליאמס, הוא תרם מוזיקה נוספת לסרטו של טוני סקוט "דומינו" משנת 2005 ושימש כמלחין של הסרט ההולנדי "עיוור" שהיה מועמד לפרס המוזיקה הטובה ביותר בפסטיבל הסרטים ההולנדי בשנת 2007 וקיבל את פרס הגראנד פריקס למוזיקה הטובה ביותר בפסטיבל הסרטים האבוגאני הבינלאומי ב-2008. כיום, הולקנבורג ממשיך להרחיב את השפעתו בעולם הקולנוע והטלוויזיה ושיתף פעולה עם מלחין זוכה פרס אוסקר הנס צימר באחד מהסרטים המרוויחים בכל הזמנים "עלייתו של האביר האפל" של כריסטופר נולאן, הסרט מסמן את שיתוף הפעולה הרביעי של הלחנת המוזיקה בינו לבין צימר כולל "מגה-מוח", "התחלה" ו"מדגסקר 3: מקרקסים את אירופה", השניים עבדו יחד על הרבה פרויקטים מוזיקליים רבים כולל "איש הפלדה", האתחול המחודש לזיכיון סופרמן שיצא ב-2013 ורמיקס לטקס האוסקר של השנה הזו (2013). הולקנבורג גם סיפק את המוזיקה לסרט "ממלכת גן עדן" ועוד מגוון סרטים רבים כגון: "דומינו", "OA: חי או מת", "תפוס ת'כריש", "רידיק: זעם אפל", "אנימטריקס" ו"האויב שבפנים" ויש לו את המוזיקה המקורית שלו במספר סרטי קולנוע, בהם "בלייד" ו"החוף". בשנת 2013 הלחין את המוזיקה לסרט "פרנויה". זמן קצר לאחר מכן הובא בידי זאק סניידר, מפיק הסרט "300: עליית האימפריה" כדי להלחין את המוזיקה לסרט. בשנת 2014 הוא הלחין את פסקול הסרט "מפוצלים", עם הנס צימר שהיה מפיק בפועל של הפסקול. בחודש מאי 2015 הלחין וכתב את פסקול הסרט הרביעי של "מקס הזועם" שזהו "מקס הזועם: כביש הזעם" שיצא לאקרנים במאי 2015. במרץ 2016 הוא ילחין ויכתוב ביחד עם הנס צימר את הפסקול לסרט "באטמן נגד סופרמן: שחר הצדק". במרץ 2021 שוחרר הסרט ליגת הצדק: גרסת סניידר, אשר לו הלחין את הפסקול. לפני שחרור הסרט הוא חשף שהפסקול מכיל 54 רצועות באורך כולל של 4 שעות.
סאמנה
סאמנֵה (יש שהוגים: סאמנַה. בערבית: سمن (סאמן) או سمنة (סאמנה)) היא חמאה מזוקקת הנמצאת בשימוש במטבח התימני בפרט ובמטבחים הערביים בכלל. במהלך תהליך הזיקוק מוציאים את חלקי החלב המוצקים מהחמאה (חלבונים וסוכר חלב), פעולה המאריכה את חיי המדף של הסאמנה, וכמו כן הופכת אותה לתוסף מזון שאינו אלרגני. במטבח התימני מוסיפים את הסאמנה לתבשילים שונים, ובייחוד נפוץ השימוש שלה בהכנת פתות וכתוסף לכובאנה.
אופן הכנה
לעיתים, כדי להעניק לסאמנה טעם, מוסיפים גרגירי חילבה קלויים.באיזור עדן הייתה גרסה נוספת לסמנה על ידי הוספת בצל ירוק לחמאה. לקבלת טעם מעושן, שופכים את החמאה המותכת לצנצנת שעישנו בתוכה זמן קצר קודם לכן ענף קלוי של עץ דודינה (ככל הנראה דודונאה דביקה, שת' (شث) בערבית ) או גפן.
כביש 62
כביש 62 הוא כביש עתידי הצפוי להחליף את כביש 60 במקטע שבין מחלף גבע בנימין לדיר שרף. אורך הכביש העתידי הוא 64 ק"מ.
פיצול כביש 60
ב-2018 פורסמה התוכנית של משרד התחבורה שבה חלקים מסוימים של כבישים ימוספרו מחדש. כביש 60 הוא אחד מהם: הקטע שבין מחלף גבע בנימין לצומת דיר שרף (ללא הכביש בשטח הרשות הפלסטינית בין דיר שרף לג'נין) צפוי להיות שייך למספור הכביש החדש.
גביע המדינה בכדורגל 2011/2012
גביע המדינה בכדורגל 2011/2012 הייתה התחרות ה-74 מאז היווסדה וה-59 לאחר קום מדינת ישראל. המשחקים החלו ב-2 בספטמבר 2011 והסתיימו ב-15 במאי 2012.
הפועל תל אביב ניצחה במשחק הגמר ובכך זכתה בגביע בפעם השלישית ברציפות בפעם ה-16 בסך הכל. בעקבות כך היא העפילה לליגה האירופית.
השלבים המוקדמים
בשלב המוקדם השתתפו קבוצות של ליגה ג'. בסיבוב השמיני שהחל ב-7 בפברואר 2012 לתחרות הצטרפו קבוצות של ליגת העל.
שלבי הגמר
הערה:
על המשמר (סרט)
על המשמר (באנגלית: On the Double) הוא סרט קומדיה אמריקאי משנת 1961 עם דני קיי ודנה ווינטר בתפקידים הראשיים.
דני קיי משחק בתפקיד כפול - חייל אמריקאי פשוט וגנרל בריטי. העלילה מתרחשת בתקופת מלחמת העולם השנייה בלונדון וברלין. דני קיי מחליף דמויות רבות במשך הסרט, בריטים וגרמנים. פירוש שם הסרט באנגלית הוא - מיד ובזריזות, מילים שנאמרות בסיום כל פקודה צבאית.
השירים בסרט נכתבו על ידי סילביה פיין (אשתו של קיי).
תקציר העלילה
טוראי ארני ויליאמס (דני קיי) מוצב בבסיס צבאי בבריטניה בימים לפני הפלישה לנורמנדיה. יש לו כשרון חיקוי יוצא מן הכלל בייחוד של המפקד הבכיר גנרל מקנזי-סמית' (דני קיי) שעוטה רטייה שחורה על עינו. הוא מנסה לברוח מהבסיס מחופש לגנרל אך נתפס ומועבר למעצר ולמשפט צבאי. גנרל מקנזי-סמית' הוא מהמפקדים הבכירים של כח הפלישה והגרמנים בעזרת משפי פעולה בריטים מנסים לחסלו. קולונל וילפריד הייד-וייט מציע למנות לו כפיל על מנת לשמור על ביטחונו ולהסוות את פעולותיו בקשר לפלישה. הוא מציע את ארני. בקטע משעשע מחקה ארני את מקנזי ו"מינויו" מאושר ונשמר בסוד.
ארני נקרא לישיבה דחופה. ברכב נמצאים הנהגת סטנהופ וקפטן פטרסון (אלן קת'בסטון) ששניהם משתפי פעולה עם הגרמנים. הם חוטפים אותו והוא מועבר לצוללת גרמנית ומגיע לחקירה בגסטפו. הגרמנים משוכנעים שהוא הגנרל האמיתי ואינם יודעים ש מקנזי-סמית' נהרג כשמטוסו הופל מעל תעלת למאנש.
לבסוף הוא "מגלה" להם את הסיסמה, המקום וזמן הנחיתה. הגרמנים יודעים שזה יעיק על מצפונו ומשאירים לידו אקדח כדי שיתאבד. כשנכנס החוקר, יורה בו ארני ומתחיל לברוח. הגרמנים רודפים אחריו והוא מחליף כל פעם צורה. בפעם אחת הוא מתחפש להיטלר וחולף על פניו של הפיהרר שתמהה לראות אחד כמוהו. הוא מגיע לקברט ומופיע בקטע בצורה של מרלן דיטריך. לבסוף הוא נכנס לשירותים, מהמם טייס, לובש את מדיו ומובל עם חבריו למפציץ שטס מעל בריטניה, שם הוא צונח ונעצר כגרמני.
הוא מובא לחקירה בידי קצין ומראה לו רשימה של משתפי פעולה בריטיים שגנב מהגסטפו. שמו של הקצין הזה מופיע ברשימה. הקצין קורע את הרשימה, מאשים אותו כבוגד ומעמיד אותו לפני כיתת יורים. ברגע האחרון מציל אותו קולונל סומרסט.
לבסוף מגיע יום הניצחון, כולם חוגגים בלונדון כולל ארני ומרגרט.
מישהו שם למעלה אוהב אותי
מישהו שם למעלה אוהב אותי (באנגלית: Somebody Up There Likes Me) הוא סרט ביוגרפי אמריקאי בשחור לבן משנת 1956 בבימויו של רוברט ווייז, עם פול ניומן ופייר אנג'לי בתפקידים הראשיים.
התסריט מבוסס על האוטוביוגרפיה בשם זה של המתאגרף רוקי גרציאנו שהפך מנער עבריין ואסיר, לאלוף העולם באיגרוף במשקל בינוני.
זה סרטו השני של פול ניומן והצלחתו בו הזניקה את הקריירה שלו. הוא החליף את ג'יימס דין שעמד לשחק את התפקיד הראשי אך נהרג לפני תחילת הצילומים. פייר אנג'לי שמשחקת למולו של ניומן, הייתה חברתו הצמודה של דין לפני שנהרג.
השיר "מישהו שם למעלה אוהב אותי" מושר בפי פרי קומו בהתחלה ובסוף הסרט.
תקציר העלילה
רוקי ברבלה (פול ניומן) גדל בלואר איסט סייד בשכונת עוני, עם אביו המובטל והשתיין, ניק (הרולד סטון), מתאגרף לשעבר שמכה אותו ואמו (איילין הקרט) שחסה עליו. הוא בורח מהבית למתחבר לכנופיית עבריינים צעירים ובתוכם רוצמולו (סאל מינאו) ופידל (סטיב מקווין). הם גונבים, שודדים עד שנתפסים. רוקי מועבר למאסר ושם מסבך בקטטה עם אסיר ותיק. הוא מצליח להתגבר עליו ואחד האסירים, פרנקו פפו (רוברט לוג'יה) מייעץ לו לעסוק באיגרוף).
עם שחרורו הוא מגויס לצבא ארצות הברית אך מסתבך שם בקטטה עם מפקדו ובורח. הוא מתייצב באולם אגרוף ומציג את עצמו לפני המאמן אירווינג כהן (אוורט סלון) בשם רוקי גרציאנו. כהן מבחין בכישרונו והוא מתחיל להופיע בתחרויות איגרוף עד ששלטות הצבא עוצרים אותו והוא נשפט לשנת מאסר בכלא צבאי שלאחריהן הוא מגורש מהצבא בחרפה.
לאחר שחרורו הוא מתקבל שוב על ידי כהן, מתחיל לנצח בתחרויות ומרוויח כסף "נקי".
אחותו מכירה לו את חברתה היהודיה, נורמה (פייר אנג'לי). היא מוכנה לקבל אותו על כל מגרעותיו והוא מתייעץ עם בעל המסעדה השכונתית, בני (יוסף בולוף), איש עם ניסיון חיים. היחסים עם נורמה יודעים עליות וירידות עד שבסוף נורמה לוחצת עליו להתחתן והוא מסכים ונולדת להם בת.
רוקי מתכונן לקרב נגד אלוף העולם באיגרוף במשקל בינוני טוני זייל שהביס אותו בקרב קודם. פרנקו פפו, ידידו מהכלא לוחץ עליו לבטל את הקרב עם זייל ולקיים אותו נגד מתאגרף אחר בקרב קנוי מראש אחרת יפרסם פרטים על עברו בעיתון. רוקי מסרב ופפו מפרסם בעיתונים את עברו של רוקי ושחרורו בחרפה מהצבא. ועדת האגרוף מאשימה את רוקי שלא דיווח על ניסיון הסחיטה הזה וסירב לגלות את שמות הסוחטים וממליצה להשעות את רישיון האיגרוף שלו אך לבסוף מאשרים לו להילחם נגד זייל בשיקגו.
רוקי מגיע לשיקגו עם נורמה וכהן אך הוא חסר שקט. הוא נוסע ברכבת לניו יורק, נפגש עם רומולו שמוסר לו שכל חבריו העבריינים בכלא. הוא מגיע לביתו ומתפייס עם אביו.
רוקי מנצח את זייל וזוכה לתואר אלוף העולם באגרוף במשקל בינוני.
כל תושבי השכונה מריעים לו ולנורמה כשם הם נוסעים בשכונה במכונית פתוחה יחד עם משפחתו של רוקי.
רוקי מביט למעלה ואומר לנורמה: "שם למעלה מישהו אוהב אותי" והיא משיבה לו "וגם למטה".
Real Love (שיר של קלין בנדיט וג'ס גלין)
Real Love (בעברית: אהבה אמיתית) הוא סינגל של להקת המוזיקה האלקטרונית הבריטית קלין בנדיט והזמרת-יוצרת הבריטית ג'ס גלין. השיר יצא ב-16 בנובמבר 2014 כסינגל משותף, הלקוח מהמהדורה המיוחדת של אלבומה של הלהקה, New Eyes ואלבומה של גלין, I Cry When I Laugh. השניים שיתפו פעולה בעבר ב-Rather Be.
רקע וכתיבה
לאחר ההצלחה הגדולה של Rather Be, הם החליטו לשתף פעולה בשנית. השיר יצא ב-16 בנובמבר 2014 להורדה דיגיטלית.
וידאו קליפ
הווידאו קליפ של השיר פורסם ב-20 באוקטובר 2014 וזכה למעל ל-90 מיליון צפיות, נכון ליולי 2020.
למות כמו גבר
למות כמו גבר (בפורטוגזית: Morrer Como Um Homem) הוא סרט דרמה פורטוגזי משנת 2009, בבימויו של ז'ואו פדרו רודריגש, שהופק על ידי חברת ההפקה רוזה פילמס.
פרסים ומועמדויות
הסרט היה מועמד ל-"Un Certain Regard" בפסטיבל הקולנוע בקאן בשנת 2009. הוא נבחר לייצג את פורטוגל בקטגוריית "הסרט הטוב ביותר בשפה זרה" בטקס פרסי האוסקר ה-83. עם זאת, לא הצליח להיכנס לרשימה הסופית.
ביקורות
כלפי הסרט הופנו ביקורות מעורבות. לסלי פלפרין מ-Variety.com הצהירה שהוא לא אהבה את אורכו המופרז של הסרט (133 דקות), והוסיפה כי בעקבות כך, הסרט רווי במוזיקה ושירה וקשה להתמקד בו ולמצוא נקודות ציון. עם זאת, הסרט נבחר ל-"סרט הבלתי מופץ הטוב ביותר" בשנת 2009, בסקר המבקרים השנתי של קול הכפר.
מבקר הקולנוע ג'יי הוברמן כתב כי "הסרט הוא מעין אגדה עצובה להפליא על טרנסית" והוסיף כי הוא "יצירה קולנועית לירית, שובבה ובלתי צפויה". בנוסף לכך, הסרט הופיע במקום השביעי ברשימת הסרטים השנתית (2010) של מחברות הקולנוע.
ליהוק
לפי סדר הופעתם:
דאנסה דה לוס וולדורס
ה- Danza de los Voladores ("ריקוד העלונים"), או פאלו וולדור ("קוטב מעופף"), הוא טקס/פולחן מזו-אמריקאי עתיק המבוצע עד היום, אם כי בצורה שונה, במקומות שונים במקסיקו. מאמינים שמקורו בבני העמים: נאואה, הואסטק ואוטומי במרכז מקסיקו, ולאחר מכן התפשט ברוב חלקי מזו-אמריקה. הטקס מורכב מריקוד וטיפוס של שלושים מטרים אל מוט שממנו ארבעה מתוך חמשת המשתתפים משגרים את עצמם קשורים בחבלים כדי לרדת אל הקרקע. החמישי נשאר על גבי המוט, רוקד ומנגן בחליל ותוף. לפי מיתוס אחד, הטקס נוצר כדי לבקש מהאלים לשים קץ לבצורת קשה. למרות שהטקס לא מקורו באנשי טוטונאק, כיום הוא קשור אליהם מאוד, במיוחד אלה שבפאפנטלה ובסביבתה במדינת וראקרוס המקסיקנית. הטקס קיבל את השם למורשת תרבותית בלתי מוחשית על ידי אונסק"ו על מנת לעזור לטקס לשרוד ולשגשג בעולם המודרני. האצטקים האמינו שדנזה דה לוס וולדורס הוא סמל התרבות שלהם.
לאזי (הונגריה)
לאזי (בהונגרית: Lázi) הוא כפר במחוז גיור-מושון-שופרון, שבצפון-מערב הונגריה.
יהודי לאזי
בלאזי חיו יהודים בתקופות זמן שונות.
טיסה נשלטת לתוך הקרקע
בתעופה, טיסה נשלטת לתוך הקרקע (באנגלית: Controlled Flight into Terrain; בראשי תיבות: CFIT) היא תאונה שבה מטוס כשיר לטיסה והמצוי בשליטת טייס מוטס שלא במתכוון לתוך קרקע, הר, גוף מים או מכשול. בתאונה אופיינית מעין זו צוות הטיסה איננו מודע לאסון המתקרב עד אשר כבר מאוחר מדי למנוע אותו. הביטוי נטבע על ידי מהנדסים בחברת בואינג בסוף שנות ה-70.
תאונות שבהן המטוס יצא מכלל שליטה לפני הפגיעה, עקב כשל מכני או טעות טייס, אינן נחשבות לטיסה נשלטת לתוך הקרקע, וכך גם לא תקריות הנובעות מפעולה מכוונת של האדם השולט בכלי הטיס, כמו במעשי טרור או התאבדות של טייס.
מאפייני התאונה
קיימות סיבות שונות העלולות להביא להתרסקות מטוס לתוך הקרקע, כולל מזג אוויר גרוע ותקלות בציוד הניווט, אך נמצא שטעות טייס היא הגורם השכיח ביותר שמתקיים בתאונות טיסה נשלטת לתוך הקרקע.
הסוג הנפוץ ביותר של טעות טייס בתאונות של טיסה נשלטת לתוך הקרקע הוא כישלון של הטייסים לדעת בכל עת מה מיקומם וכיצד מיקומם בפועל מתייחס לגובה פני השטח של כדור הארץ המצויים מתחתיהם או מיד לפני מיקומם, או כישלון שלהם להבין את המסלול שבו הם טסים (אובדן התמצאות מרחבית). עייפות יכולה לגרום גם לאנשי מקצוע מנוסים מאוד לעשות טעויות משמעותיות, והן מגיעות לשיא בתאונה של טיסה נשלטת לתוך הקרקע. בנוסף, טייסים במטוסי קרב עלולים להיקלע לאובדן הכרה כתוצאה מפעולת כוח הג'י עליהם, שגם הוא עלול להביא לטיסה לתוך הקרקע.
טיסות נשלטות לתוך הקרקע הן לעיתים קרובות התנגשות עם קרקע כמו גבעות או הרים בתנאים של ראות מופחתת, עקב תנאי מזג אוויר גרועים או חשכה, תוך כדי ביצוע גישה לנחיתה בשדה התעופה שהוא יעדו של כלי הטיס. גורם תורם לכך יכול להיות הצטברות של טעויות זעירות בנתונים שמפיק ציוד הניווט, אשר אם לא זוהו על ידי הצוות, עלולות להביא אותו להנחות את המטוס בצורה לא נכונה, למרות מידע המתקבל מציוד המתפקד כהלכה.
על פי חברת בואינג בשנת 1997, טיסה נשלטת לתוך הקרקע הייתה גורם מוביל לתאונות מטוסים שגרמו לאובדן חיי אדם, והביאו ליותר מ-9,000 מקרי מוות מאז ראשיתה של התעופה המסחרית. טיסה נשלטת לתוך הקרקע זוהתה כגורם לרבע מהתקלות החמורות בחיל האוויר האמריקאי בין השנים 1993 ל-2002. על פי נתונים שנאספו על ידי ארגון יאט"א בנוגע לתאונות אוויריות שאירעו בין השנים 2008-2017, טיסות נשלטות לתוך הקרקע היוו שישה אחוזים מכלל תאונות המטוסים המסחריים בתקופה זו. התרחשו בה 837 תאונות, מהן 47 תאונות טיסה נשלטת לתוך הקרקע, ש-42 מהן היו קטלניות. אלו היוו 28 אחוז מכלל התאונות הקטלניות שהתרחשו. מספר הנספים בתאונות אלו היה 892 (כמעט 22 אחוז מתוך 4,070 מקרי מוות בתאונות האמורות), כך ששיעור ההישרדות בתאונות טיסה נשלטת לתוך הקרקע הוא נמוך.
מניעה
לפני התקנת מערכות ההתרעה האלקטרוניות הראשונות, דרכי המניעה שהיו קיימות מפני טיסה נשלטת לתוך הקרקע היו אימוני טיס בסימולטור, מימוש נוהלי טיסה מתאימים, ניהול משאבי צוות ומעקב מכ"ם אחרי המטוס על ידי פיקוח הטיסה. אמצעים אלו אמנם הפחיתו את שכיחותן של תאונות שכאלה, אך לא מנעו אותן. כדי להגביר את המניעה של טיסות נשלטות לתוך הקרקע פיתחו יצרני כלי הטיס מערכות התראה מפני קרבה לפני הקרקע - TAWS . הדור הראשון של מערכות אלה – GPWS - השתמש במד גובה מכ"מי כדי לסייע בחישוב שיעור ההתקרבות של כלי הטיס לקרקע. שיפור שהוכנס במערכת זו היה הוספת מסד נתונים של הקרקע על בסיס GPS. מערכת זו ידועה כיום כמערכת התראה מוגברת מפני קרבה לפני הקרקע (EGPWS). כשהיא משולבת עם חובת אימוני טיס בסימולטור, המדגישים נקיטת תגובות מתאימות לכל אירוע חריג, הוכיחה המערכת יעילות רבה במניעת תאונות נוספות של טיסה נשלטת לתוך הקרקע.
כלי טיס קטנים משתמשים לעיתים קרובות במסד נתונים של פני הקרקע על בסיס GPS כדי לספק אזהרה מפני התקרבות אליהם. מסד הנתונים על בסיס ה-GPS מכיל נתונים על פני השטח הסמוכים לכלי הטיס ומציג פני שטח הסמוכים אליו בצבעי אדום או צהוב, בהתאם למרחקו מהם.
נתונים סטטיסטיים מראים כי אם בכלי הטיס מותקנות מערכות התראה מהדור המתקדם והן מופעלות כראוי על ידי הצוות, בכוחן למנוע כליל תאונות של טיסה נשלטת לתוך הקרקע. עם זאת, אירעו לפחות שני מקרים של טיסות נשלטות לתוך הקרקע של כלי טיס שהיו בהם מערכות התראה מהדור המתקדם, וזאת משום שצוות הטיסה בהם התעלם מאזהרות שקיבל או עקף אותן. היו אלו תאונה של מטוס צבאי בפולין בשנת 2008 והתרסקות של מטוס באינדונזיה בשנת 2012. במקרה השני פעלה מערכת ההתראה, אך הטייס בחר לכבות אותה.
אנתרופיק
אנתרופיק (Anthropic PBC) היא חברת הזנק אמריקאית העוסקת בבינה מלאכותית (AI) ותאגיד לתועלת הציבור, שהוקם על ידי עובדים לשעבר בחברת OpenAI. אנתרופיק מתמחה בפיתוח מערכות בינה מלאכותית גנרטיביות ובמודלי שפה גדולים, כאשר מטרת החברה, לדבריה, היא שימוש אחראי בבינה מלאכותית.
נכון ליולי 2023, אנתרופיק גייסה מימון של 1.5 מיליארד דולר מתוכם מאות מיליונים מחברת Google.
ברבנהיימר
ברבנהיימר (באנגלית: Barbenheimer; הלחם של המילים ברבי ואופנהיימר) היא תופעת אינטרנט המתייחסת לעלייתם לאקרנים של הסרטים "ברבי" ו"אופנהיימר" באותו היום, 21 ביולי 2023. עלייתם המשותפת גרמה לסיקור ניכר של הניגוד בין שני הסרטים – מחד, "ברבי", סרט פנטזיה קומי בבימויה של גרטה גרוויג המבוסס על בובת האופנה ברבי, ומאידך, "אופנהיימר", סרט מותחן ביוגרפי בבימויו של כריסטופר נולאן המבוסס על חייו של הפיזיקאי התאורטי רוברט אופנהיימר – אשר זכה להדים רבים ברשתות החברתיות עד להפיכתו לתופעת אינטרנט.
אנתרופיק
היסטוריה
אנתרופיק נוסדה ב-2021 על ידי בכירים לשעבר ב-OpenAI, ביניהם האחים דניאלה אמודיי ודאריו אמודיי, אשר שימש בעברו כסגן נשיא למחקר של OpenAI. האחים אמודיי עזבו את OpenAI בגלל מחלוקות עם מנהלי החברה במיוחד בנוגע למיזמים של OpenAI עם מיקרוסופט ב-2019.
ברבנהיימר
אתר החדשות "Polygon" תיאר את שני הסרטים כ"הפכים קיצוניים". מספר משתמשי אינטרנט התייחסו גם לתופעה זו בשם "אופנברבי" (ובאנגלית: Oppenbarbie), ועיתונאים רבים התייחסו לתופעה זו במהלך ריאיונות עם ידוענים שונים, שנשאלו באיזה סרט בכוונתם לצפות תחילה.
אנתרופיק
היסטוריה
עד סוף 2022 גייסה אנתרופיק 700מיליון דולר, מתוכם 500 מיליון הגיעו מ-Alameda Research (חברה למסחר שהקים סם בנקמן-פריד). חטיבת הענן של גוגל השקיעה בחברה 300 מיליון דולר עבור נתח של 10% מהחברה, בעסקה המחייבת את אנתרופיק לקנות משאבי מחשוב מ-Google Cloud Platform. במאי 2023 גייסה אנתרופיק 450 מיליון דולר נוספים.
ברבנהיימר
במהלך קיץ 2023 התחזקה התופעה וזכתה לשמה כשהחלו לצוץ פוסטים לפיהם יש לצפות בשני הסרטים בהקרנה כפולה. במאי שני הסרטים הגיבו ליריבות בכך שעודדו את קהל הצופים אכן לצפות בשני הסרטים באותו היום.
אנתרופיק
היסטוריה
בפברואר 2023, אנתרופיק נתבעה על ידי Anthrop LLC מטקסס בגין שימוש בסימן המסחרי הרשום שלהם "Anthropic AI".
קלוד (claude.ai)
קלוד (Claude)הוא צ'טבוט בינה מלאכותית שפותח על ידי החברה. קלוד מבוסס על 52 מיליארד פרמטרים ומסוגל לנהל שיחות טבעיות עם משתמשים באמצעות ממשק של הודעות טקסט.
קלוד פותח על ידי צוות שכלל חוקרי בינה מלאכותית לשעבר שהיו מעורבים גם בפיתוח ChatGPT של OpenAI. בדומה ל-ChatGPT, קלוד יכול לענות על שאלות, לתת הסברים מפורטים ולספק מידע רלוונטי על נושאים רבים.
ברבנהיימר
תכנון נגדי
לקראת עליית שני הסרטים לאקרנים, ציין מגזין הגברים "GQ" כי מתרחשת תופעה דומה בעונת החגים, כמו במקרה בו עלו הסרטים "החתול של שרק: משאלה אחת ודי" ו"אווטאר: דרכם של המים" במקביל לאקרנים בשנת 2022, והשווה את הקיץ לעונת ה"ספורט דמים של הכל-או-כלום". באותה שנה התרחשה תכנון נגדי דומה עם סרטי הקיץ "אהבה בשחקים: מאווריק" ו"הבורגרים של בוב: הסרט", שמתוכם, הסרט האחרון היה קטן יותר בהשוואה לראשון, מה שאיפשר דינמיקה זו.
אנתרופיק
קלוד (claude.ai)
תחילה קלוד היה זמין בגרסת בטא סגורה באמצעות אינטגרציה עם Slack. לאחר מכן הונגש למשתמשים דרך אפליקציית Poe של Quora, יחד עם שישה צ'טבוטים נוספים. כיום האפליקציה זמינה עבור iOS ואנדרואיד.
ברבנהיימר
תכנון נגדי
בקיץ 2023, עתידים הסרטים "ברבי" ו"אופנהיימר" לעלות לאקרנים באותו תאריך, 21 ביולי 2023; תאריך עלייתם לאקרנים הוקבל לתאריך עלייתם של סרט גיבורי-העל "האביר האפל" – גם הוא בבימויו של במאי "אופנהיימר", כריסטופר נולאן – ושל מחזמר הלהיטים "מאמא מיה!", לאקרנים בשנת 2008.
בהשוואה בין "ברבי" ל"אופנהיימר", צייץ "The A.V. Club" כי משתמשים רבים ברשתות החברתיות ציינו את השילוב בין הסרטים ופרסמו ממים בנושא זה בטוויטר. מעצבי חולצות באתר המסחר המקוון "Etsy" החלו ליצור מרצ'נדייז המבוסס על תופעת ה"ברבנהיימר". גרסאות מוקדמות של חולצות אלו השתמשו ישירות בסמלילי שני הסרטים והצבתם זה לצד זה, בעוד שבגרסאות מאוחרות יותר, הופיעו סמלילים חדשים בהשראת שני שמות הסרטים. בנוסף, מספר ציוצים התייחסו ל-"Serbet Homes", שני בתים בשכונת פסיפיק פליסיידס, לוס אנג'לס; שהפכו גם הם לתופעת אינטרנט בשל חזיתו השחורה של הבית האחד למול חזיתו הוורודה של הבית השני.
אנתרופיק
קלוד (claude.ai)
ביולי 2023 השיקה אנתרופיק את קלוד 2, גרסה מתקדמת ומשופרת יותר של הצ'טבוט.
ברבנהיימר
צפייה בהקרנה כפולה
מכיוון שב"עימות" בין שני הסרטים נוצרה ההזדמנות לצפות בשניהם בהקרנה כפולה, נוצר שיח מקוון בין גולשי האינטרנט על סדר הצפייה האופטימלי בשני הסרטים: על פי הקונצנזוס, סדר הצפייה האופטימלי יהיה ראשית ב"אופנהיימר" ולאחר מכן ב"ברבי", בעוד שהצפייה בשני הסרטים בסדר ההפוך תיחשב כ"שגויה".
אנתרופיק
מחקר
אנתרופיק מפרסמת גם מחקרים על יכולת הפירוש של מערכות למידת מכונה, תוך התמקדות בארכיטקטורת הטרנספורמר. החברה מתמקדת בלהפוך את מודלי השפה לבטיחותיים יותר על ידי גיבוש מה שהם מכנים AI חוקתית.
ברבנהיימר
רווחים בקופות
בעוד שהסרט "ברבי" עתיד להרוויח כ-80–100 מיליון דולר, הסרט "אופנהיימר" עתיד להרוויח 50 מיליון דולר בסוף השבוע הראשון לעלייתם לאקרנים. שבועיים לפני עלייתם לאקרנים, נמסר מטעם רשת בתי הקולנוע "AMC Theatres" כי למעלה מ-20,000 חברי "AMC Stubs" כבר הזמינו כרטיסים מראש עבור שני הסרטים באותו היום, וכי הייתה מגמת עלייה של 33% במספר האנשים שקנו כרטיסים זוגיים מ-7 ביולי עד ל-10 ביולי.
בישראל
אולפן הסרטים בישראל "טוליפ אנטרטיינמנט" הודיעו כי למעלה מ-130,000 איש צפו בסרט "ברבי" בסוף השבוע הראשון בבתי הקולנוע בישראל. זוהי הפתיחה השנייה בגודלה בישראל, לסרט שאין בו המשכונים, ובמקום הראשון נמצא הסרט "האחים סופר מריו" שיצא באותה שנה. שבוע לאחר יציאת הסרט "ברבי" לאקרנים, הגיעו לבתי הקולנוע בישראל כ-300,000, זוהי עלייה של 40% ביחס לכמות הצופים בסוף השבוע הראשון.
תעשיית הקולנוע
השחקן טום קרוז התייחס לתופעה בציוץ שבו החזיק כרטיסים ל"ברבי" ול"אופנהיימר" עם במאי "משימה בלתי אפשרית: נקמת מוות – חלק ראשון" (2023), כריסטופר מקווארי, והתייחס לשני הסרטים כאל סרטים המיועדים ל"הקרנה כפולה"; קודם לכן, תמך קרוז כלכלית בתעשיית הקולנוע בעקבות הצלחתו הקופתית של "אהבה בשחקים: מאווריק" והבמאי סטיבן ספילברג אף טען כי קרוז "הציל את התחת של הוליווד". בהמשך, חיקו מרגו רובי וגרטה גרוויג, כוכבת ובמאית (בהתאמה) הסרט "ברבי", את קרוז וקנו כרטיסים עבור "אופנהיימר". בהקרנת בכורתו של הסרט "אייר", הצהיר השחקן מאט דיימון, שנמנה בין חברי צוות השחקנים של "אופנהיימר", בריאיון ל"ואניטי פייר" כי "מותר" לקהל ללכת לראות שני סרטים בסוף שבוע אחד. בהקרנת בכורתו של "ברבי", גרוויג, יחד עם איסה ריי, הביעה את תמיכתה בקונספט ה"הקרנה הכפולה", וריי הצהירה כי. בראיון לאתר "La Vanguardia", הביע כוכב "אופנהיימר", קיליאן מרפי, את תמיכתו בתופעה והצהיר
ניתוח התופעה
מקורבים שיערו כי ייתכן שהחלטתם של "האחים וורנר" להפיץ את הסרט "ברבי" במהלך סוף השבוע המועדף על נולאן, באמצע יולי, עבור הפצת סרטיו, נבעה כנקמה נגד נולאן על שעזב את "האחים וורנר"; החל מ"האביר האפל" ולמעט "התחלה", כל סרטיו של נולאן עלו לאקרנים באמצע יולי. על פי דיווחים אלו, נולאן היה נסער לגלות ששני הסרטים יעלו לאקרנים באותו סוף שבוע. ראיין גילבי מ"הגרדיאן" השווה את ה"ברבנהיימר" למלחמת הבריטפופ בין הלהקות "בלר" ו"אואזיס" במהלך שנות ה-1990.
דניפרו אזוט
מועדון הכדורסל דנייפר אזוט דנייפרודזרז'ינסק (באוקראינית: Дніпро-Азот Дніпродзержинськ) הוא מועדון כדורסל אוקראיני מהעיר דניפרודזרז'ינסק, המתמודד בליגת העל האוקראינית בכדורסל.
קורפוס המילואים ה-15 (האימפריה הגרמנית)
קורפוס המילואים ה-15 (בגרמנית: XV. Reserve-Korps) או קורפוס המילואים ה-15 הבווארי ( בגרמנית: Königlich Bayerisches Reserve-Korps) היה קורפוס של הצבא המלכותי הבווארי, חלק מצבא הקיסרות הגרמנית, אשר לחם מלחמת העולם הראשונה.
היסטוריה
הקורפוס הוקם ב-1 בספטמבר 1914 כקורפוס אברהרדט הזמני, על שם מפקדו גנרל חיל הרגלים מגנוס פון אברהרדט, המושל צבאי של שטרסבורג, אלזס-לורן. ב-1 בדצמבר 1914, הוא הוקם כקורפוס המילואים ה-15 וב-1 בספטמבר 1916 שונה שמו לקורפוס המילואים ה-15 הבווארי. הקורפוס פעל עד סוף המלחמה בפלגת הארמייה A, קבוצת הארמיות אלברכט בחזית המערבית.
מפקדים
לקורפוס אברהרדט / קורפוס המילואים ה-15 / ה-15 הבווארי היו המפקדים הבאים במהלך קיומו:
Babe
Babe (בעברית מֹתֶק) הוא סינגל שהוקלט על ידי צמד הקאנטרי האמריקאי שוגרלנד, ביחד עם הזמרת-יוצרת האמריקאית טיילור סוויפט, מתוך האלבום, Bigger. השיר יצא לאור ב-20 באפריל 2018, על ידי חברת התקליטים ביג משין רקורדס, כסינגל השני מתוך האלבום.
השיר הגיע למקום השמיני במצעד שירי הקאנטרי, וה-72 במצעד הבילבורד הוט 100.
וידאו קליפ
הווידאו קליפ המלא שיצא עבור השיר הועלה לערוץ היוטיוב של שוגרלנד ב-9 ביוני 2018. הקליפ בוים על ידי אנתוני מנדלר. הרעיון המרכזי של הקליפ הוא בגידה. בקליפ ניתן לראות זוג אוהבים שלבסוף נפרד בעקבות בגידה מצדו של הגבר. על הבגידה מגלה האישה בסופו, תוך שהיא עוזבת אותו.
נכון לינואר 2020, מונה הצפיות של הקליפ עומד על כ-30 מיליון צפיות.
ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-72 ברשימת "כל 206 השירים של טיילור סוויפט, לפי דירוג".
(בעברית: מותק (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Babe" משנת 2018, היא הרצועה העשרים וארבע מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם פטריק מונהאן. "" כולל את אותן המילים, ההפקה והמכשור של "Babe" המקורי. השיר הוקלט במקור בשנת 2018 על ידי צמד מוזיקת הקאנטרי האמריקאי שוגרלנד.
אגדת טרזן
אגדת טרזן (באנגלית: The Legend of Tarzan) היא סדרת טלוויזיה מונפשת שנוצרה על ידי חברת וולט דיסני והיא מהווה ספין אוף לסרט "טרזן" משנת 1999.
תקציר העלילה
הסדרה עוסקת בטרזן וחבריו: ג'יין (בת-זוגו), טרק הקופה, וטנטור הפיל שחווים חוויות שונות בג'ונגל במערב אפריקה. טרזן מגלה על עצמו דברים שלא ידע ומתחבר יותר לצד האנושי שלו ומתנתק קצת מהגורילות. גיין הנערה מאנגליה שהגיעה בסך הכל למחקר ביחד עם אביה הופכת להיות אשתו של טרזן. הם מקימים להם בית עץ משותף בו הם גרים וישנים. אביה של גיין (פרופסור פורטר) ישן במעבדה הקטנה שהקים במרכז הג'ונגל ושם חוקר עצים בעלי חיים וכו'. שני חבריו של טרזן טרק וטנטור עוברים איתם את ההרפתקאות. טרק היא גורילה וטנטור פיל. טרק אוהבת חוויות ותמיד מגנה על טרזן וטנטור פחדן אך תמיד אוהב לעזור. ביחד הם מגלים אנשים שחיים בגונגל (חוץ מטרזן), ערים אבודות ואפילו דינוזאורים. שם טרזן מוכיח את קשיחותו האמיתית ומראה ששום דבר לא יעצור אותו ושהוא מלך הג'ונגל.
מדבבים בגרסה העברית
הדיבוב העברי בוים על ידי עמיחי בר טוב, והופק על ידי אסנת סדן.
קארל תאודור סאלה
קארל תאודור סאלה (בדנית: Carl Theodor Zahle; 19 בינואר 1866 – 3 בפברואר 1946) היה פוליטיקאי ועורך דין דני, שכיהן כראש ממשלת דנמרק בשנים בשנים 1909–1910 ובשנים 1913–1920.
ביוגרפיה
סאלה נולד ב-19 בינואר 1866 באי שלן.
סאלה כיהן כראש הממשלה בשנים 1909–1910. בשנת 1913 חזר לראשות הממשלה. בשנת 1917 החל תהליך משא ומתן עם איסלנד, תהליך שהוביל לעצמאותה של איסלנד בשנה שלאחר מכן. בזמן כהונתו של סאלה כראש הממשלה, פרצה מלחמת העולם הראשונה. סאלה הצליח במאמציו ושמר על דנמרק נייטרלית במהלך המלחמה.
בשנים 1929–1935 סאלה כיהן כשר המשפטים בממשלתו של תורוולד סטאונינג. בשנים 1936–1939 היה דובר הבית העליון של הפרלמנט.
סאלה נפטר ב-3 בפברואר 1946 בקופנהגן.
דיולה ארש
דיולה ארש (במקור ישראל שטרק-Stärk, בהונגרית: Erős Gyula; שארבוגארד, 10 בנובמבר 1862 – בודפשט, 17 באוקטובר 1929) היה עיתונאי יהודי-הונגרי הקים עם שותף את אחד העיתונים החשובים בבודפשט ומונה לסגן העורך הראשי שלו.
ביוגרפיה
דיולה שטרק נולד במשפחה יהודית כבנם של אלברט שטרק ושל מגדולנה (לני) פישר. תחילה למד רפואה באוניברסיטת בודפשט (כיום שמה אוניברסיטת אטווש לוראנד), אך בשל כתיבתו העיתונאית קטע את לימודיו בשנת 1884 והחל את דרכו כעיתונאי. משנת 1896 עבד בפשטי נפלו, ואז הקים את "יומן בודפשט" ביחד עם יוז'ף וסי, ומונה בו לסגן העורך. העיתון התפתח לאחד העיתונים החשובים בבודפשט, באותה תקופה. מאוחר יותר עבד כחבר מערכת ב"העיתון ההונגרי" (Magyar Hírlap). הוא שינה את שם משפחתו לארש באישור שר הפנים מס' 31226 משנת 1902. אשתו הייתה רוז'ה רוף.
מותו נגרם מסרטן בלוטת הערמונית. ארש הובא למנוחות בבית הקברות היהודי ברחוב קוזמה בבודפשט.
כתיבתו העיתונאית בעיתונות:
כתביו נכתמו ביומן בודפשט: E., e., E – s Gy – a
סמל העיר בית שאן
סמל העיר בית שאן הוא סמל רשמי של העיר בית שאן והעייריה. הסמל הנוכחי אומץ ב-1983.
היסטוריה
הסמל הראשון עוצב בשנת 1956, בהוראת ראש העיר אפרים דובק ונכללו בו עץ תמר, רכסי הרים, כתובת עתיקה והכתובת "זו בית שאן" בתחתית הסמל. בשנת 1983, עודכן הסמל בהוראת מועצת העיר בראשות שלמה בן לולו על פי מדליון שהפיקה החברה הממשלתית למדליות. במדליון נכללו שני קווי מים, חלק מחומת העיר, מנורה ושופר.
תיאור הסמל
הסמל מורכב ממגן חום ועליו חותם לבן הכולל את המרכיבים הבאים:
בשולי המטבע שתי כתובות, בחלקו העליון כתובת בעברית עתיקה מברכת משה ליוסף, ממנו יצא שבט מנשה:
ובחלקו הכתובת "זו בית שאן", מוטו הסמל, שלקוח מספר המדרשים בראשית רבה, שנכתב במדרש על ברכת משה מספר דברים. ברכה זו נאמרה גם בספר בראשית.
משמעות הסמל מתמקד בייצוג הן את העבר, המיוצד בתיאטרון הרומי, בקיר האבן ובסמלים היהודיים, והן את ההווה, המיוצדים בגלים הכחולים, ההרים ועץ התמר.
סמליל
סמליל העיר מציג את שמה של העיר בעברית, ומעליו שלוש קשתות של סמלים בצבעים כתום, ירוק וכחול, ומסמלים את המים הרבים ושפע הירוק שמסביב לעיר, הכתום מסמל את התעשייה והקשתות מסמלות את האמפתיאטרון הידוע בעתיקות העיר.
שימוש
סמל העיר מונצח על בול של דואר ישראל משנת 1965 בערך נקוב של 0.25 ל"י בעיצוב האחים שמיר.
סוכני הביון הלוחמים
סוכני הביון הלוחמים (באנגלית: The Fighting Agents), הוא ספר מאת הסופר האמריקני וא"ב גריפין ( שם העט של ויליאם אדמונד באטרוורת'). הספר יצא לאור בעברית בשנת 2001. עלילת הספר עוסקת במבצעי המודיעין האמריקני במלחמת העולם השנייה, על רקע המערכה באסיה ובאוקיינוס השקט. הספר מבוסס על אירועים אמיתיים, אם כי חלק מן הדמויות והאירועים דמיוניים,
עלילת הספר
עלילת הספר מתרחשת בשנת 1943 ועוסקת במנהל המשרד לשירותים אסטרטגיים, ויליאם דונובן, ובשניים מבכירי אנשיו, ריצ'רד קאנידי וג'יימס ויטאקר. כאשר נודע לדונובן, אשר שירת כמפקד בחטיבת החי"ר ה-69 במלחמת העולם הראשונה ועוטר במדליית הכבוד, כי באי מינדנאו שבפיליפינים פועל כוח הגרילה כנגד הצבא בפיקוד ונדל פרטיג, בעברו לוטננט קולונל בחיל ההנדסה של צבא היבשה שהעלה את עצמו לדרגת בריגדיר גנרל, הוא מבין שעליו לשלוח צוות סוכנים שייצור מגע עם פרטיג וייתן בידיו אספק ואמצעי לחימה. המשימה מוטלת על מטיל על סרן ויטאקר, טייס קרב מצטיין בזרוע האוויר של צבא היבשה אשר לחם כאיש גרילה כנגד הצבא היפני בפיליפינים ובהמשך פעל באירופה כאיש מבצעים של המשרד לשירותים אסטרטגיים. במקביל נדרש רב-סרן ריצ'רד קאנידי, טייס קרב בצי ארצות הברית ששירת כמפקד טייסת בנמרים המעופפים והפך לאיש מבצעים בכיר במשרד לשירותים אסטרטגיים לחלץ את אריק פולמאר, איש מבצעים של המשרד וקצין חיל רגלים בצבא ארצות הברית שפעל בבודפשט במשימה לחילוץ מדען גרעין גרמני ונלכד בידי הגסטאפו. אם לא יצליח בכך ייאלץ להרגם.
רייצ'ל פלאטן
רייצ'ל אשלי פלאטן (באנגלית: Rachel Ashley Platten; נולדה ב-20 במאי 1981) היא זמרת-יוצרת יהודייה-אמריקאית של מוזיקת פופ. היא ידועה בעיקר בזכות השיר, שהגיע למקום הראשון במצעד הסינגלים הבריטי ונכנס לעשרת הגדולים במצעד הבילבורד הוט 100 האמריקאי, במצעד האוסטרלי ובמצעד הניו זילנדי. היא מוכרת גם בזכות שירה, שהגיע למקום ה-24 במצעד 40 השירים למבוגרים.
אלבום הבכורה של פלאטן, Trust in Me, יצא בשנת 2003. מאז הוציאה אלבום נוסף, Be Here, בשנת 2011. אלבומה המצליח ביותר יצא ב 1.1.2016 ונקרא "Wildfire" ובו שלושת הסינגלים המצליחים ביותר שלה: Fight Song Stand By You Better Place. בשנת 2017 יצא אלבומה "Waves" ובו שני הסינגלים המצליחים שלה: "Broken Glass", "Perfect For You".
2003–2012: Trust in Me ו-Be Here
בשנת 2003 הוציאה פלאטן את אלבום הבכורה שלה, Trust in Me, בהוצאה עצמית. בשנת 2005 החלה להתמחות בחברת תקליטים בטרינידד. אלבומה השני, Be Here, יצא דרך חברת התקליטים העצמאית Rock Ridge Music ב-2011. שיר נוסף שלה, "Seven Weeks", נכנס לפסקול הסרט הבחור הטוב (2009). "Work of Art", שיר הנושא של Jane by Design, סדרת הדרמה-קומדיה של ABC, בוצע על ידי פלאטן ללא קבלת זכויות על השיר. בסדרות נוספות, כגון שקרניות קטנות, נעשה שימוש בשירים אחרים של פלאטן. השיר היה השיר המצליח ביותר מהאלבום השני והוא הגיע למקום ה-24 ב של בילבורד.
2015–2016: Wildfire
פלאטן חתמה עם חברת התקליטים קולומביה רקורדס, ובאביב 2015 הוציאה את השיר, שנכתב במשותף על ידי פלאטן ודייב באסט, מאלבומה השלישי. השיר הוא שיר פופ המנוני בקצב בינוני, שיר של קבלה עצמית הדומה מבחינה מוזיקלית לסגנון השירים של אמניות פופ כגון קייטי פרי, קלי קלרקסון וטיילור סוויפט. השיר הושמע בסדרות שונות ובטריילר לסדרה "סופרגירל" של רשת CBS. השיר היה לשיר המצליח ביותר של פלאטן, והוא הגיע למקום הראשון במצעד הסינגלים הבריטי ולעשרת הגדולים במצעדים של ניו זילנד, אוסטרליה, מצעד הבילבורד הוט 100 האמריקאי ובמצעד הקנדי. השיר הגיע למקום הראשון ב"מצעד 40 השירים למבוגרים" של בילבורד. השיר הגיע למעמד פלטינה משולשת בארצות הברית ובקנדה, לפלטינה כפולה באוסטרליה ולזהב בבריטניה, בשוודיה ובניו זילנד. ב-12 במאי הוציאה מיני-אלבום בשם Fight Song EP, שהגיע למקום ה-20 במצעד הבילבורד 200.
אלבומה השלישי של פלאטן, Wildfire, יצא ב-1 בינואר 2016 והגיע למעמד זהב בארצות הברית. מהאלבום יצא הסינגל השני "Stand By You" שהגיע לארבעים הגדולים במצעד האמריקאי ונשאר בו 20 שבועות.
2017-הווה: Waves
ב -27 באוקטובר 2017 יצא לאור אלבום נוסף, Waves. פאלטן הוציאה שני סיגלים מצליחים "Broken Glass", "Perfect For You".
חיים אישיים
פלאטן נישאה לקווין לאזאן בשנת 2012.
בשנת 2018 נולדה בתה הראשונה.
אברהם הלקין
אברהם שלמה הלקין (Abraham S. Halkin; 12 ביוני 1903, פלך מוגילב, האימפריה הרוסית (רוסיה הלבנה) – 9 במרץ 1990, י"ב באדר תש"ן, ירושלים) היה היסטוריון יהודי אמריקאי וישראלי, חוקר תולדות יהדות ספרד בימי הביניים.
קורות חיים
נולד להלל הלקין בפלך מוגילב (רוסיה הלבנה), בתחום המושב היהודי של האימפריה הרוסית. בשנת 1914, בעודו נער, היגר עם משפחתו לארצות הברית. התחנך בבית ספר ציבורי בניו יורק, ולאחר מכן למד לתואר ראשון, שני ושלישי באוניברסיטת קולומביה.
נישא לשולמית, בתו של מאיר בר-אילן. התגורר בניו יורק.
השתתף בכתיבת ערכים באנציקלופדיה העברית בתחום התמחותו, ובין השאר כתב את הערך על משפחת. סייע לגיסו פרופ' שאול ליברמן בתרגום המילים הערביות בפירושו לתוספתא, והוא אף מודה לו על כך.
הלקין מת בירושלים כתוצאה מדלקת ריאות, בגיל 86.
אחיו הוא הסופר והחוקר שמעון הלקין. להלקין שני ילדים: בת, מרים, ובן, הסופר והמתרגם הלל הלקין.
ג'ף פארל
פליקס ג'פרי "ג'ף" פארל (באנגלית: Felix Jeffrey "Jeff" Farrell; נולד ב-28 בפברואר 1937) הוא שחיין אמריקאי בעבר, אלוף אולימפי ושיאן עולם.
ביוגרפיה
פארל נולד בדטרויט, שבמישיגן. הוא למד ושחה באוניברסיטת ייל.
בתחרות שנערכה בטוקיו שביפן ב-21 ביולי 1959 קבע פארל במשחה שליחים 4x100 מטר חופשי ביחד עם, אלטון פולט, לאנס לארסון וג'ו אלקייר שיא עולם חדש של 3:44.4 דקות. חודש לאחר מכן, במשחקים הפאן-אמריקאיים שנערכו בשיקגו שבאילינוי הוא זכה בשתי מדליות זהב, במשחה ל-100 מטר חופשי (56.3 שניות) ובמשחה שליחים 4x100 מטר מעורב (4:14.9 דקות)